РЕПУБЛИКА СРБИЈА

НАРОДНА СКУПШТИНА

Одбор за образовање, науку,

технолошки развој и информатичко друштво

14 Број: 06-2/185-17

22. септембар 2017. године

Б е о г р а д

ЗАПИСНИК

15. СЕДНИЦЕ ОДБОРА ЗА ОБРАЗОВАЊЕ, НАУКУ,

ТЕХНОЛОШКИ РАЗВОЈ И ИНФОРМАТИЧКО ДРУШТВО,

ОДРЖАНЕ 22. СЕПТЕМБРА 2017. ГОДИНЕ

 Седница је почела у 8,30 часова.

 Седницом је председавао Муамер Зукорлић, председник Одбора.

 Седници су присуствовали чланови Одбора: Марко Атлагић, Љубиша Стојмировић, Милена Бићанин, Наташа Ст. Јовановић, Милетић Михајловић, Жарко Обрадовић, Владимир Орлић, Марко Пaрезановић, Ратко Јанков, Александра Јерков и Олена Папуга

 Седници су присуствовали: Арпад Фремонд (Фатмир Хасани), Михаило Јокић (Богдан Обрадовић), Душан Павловић, Предраг Јеленковић и Балша Божовић, заменици чланова Одбора.

 Седници нису присуствовали чланови Одбора: Ђорђе Косанић, Жарко Кораћ, и Дубравко Бојић, нити њихови заменици.

 Седници су присуствовали и народни посланици, Владимир Маринковић, Зоран Живковић и Јахја Фехратовић, који нису чланови Одбора.

 Седници је присуствовао Младен Шарчевић, министар просвете , науке и технолошког развоја-представник предлагача закона, са сарадницима.

 Пре усвајања дневног реда, Муамер Зукорлић, председник Одбора упознао је присутне да је замољен из кабинета председнице Народне скупштине да се промени редослед предлога тачака дневног реда, односно да расправа о Предлогу закона о основама система образовања и васпитања буде прва тачка, а Предлог закона о високом образовању-друга тачка, јер је такав редослед утврђен и на пленарној седници.

Након гласања, усвојен је следећи:

Д н е в н и р е д

1. Разматрање Предлога закона о основама система образовања и васпитања-**у појединостима** који је поднела Влада (број 61-2476/17 од 15. септембра 2017. године).
2. Разматрање Предлога закона о високом образовању-**у појединостима** који је поднела Влада (број 612-2477/17 од 15. септембра 2017. године);

 Прва тачка дневног реда: **Разматрање Предлога закона о основама система образовања и васпитања-у појединостима**

Муамер Зукорлић је у уводној речи, поводом прве тачке дневног реда, предложио да се након расправе о Предлогу закона у појединостима, обави групно гласање јер је поднето преко 900 аманадмана, а мишљење Владе стигло је непосредно пре почетка седнице.

 Овом предлогу успротивила се Александра Јерков, члан Одбора, наводећи да она не жели да прихвати сваки амандман који је прихватиила Влада, а да хоће да гласа за неке амандмане које Влада није прихватила. Такође је истакла, јављајући се неколико пута за реч, да њена посланичка група тражи да се о њиховим амандманима гласа појединачно, као и да би групно гласање било противно Пословнику. У таквом ставу подржали су је Олена Папуга, члан Одбора и заменици чланова, Душан Павловић и Балша Божовић.

 Душан Павловић је напоменуо и да је на делу селективно тумачење одредби Пословника, па би у том смислу на пленарној расправи, због разлога рационалности, које наводи председавајући, могло одмах да се пређе на гласање о амандманима, или да се изгласа да се Пословник не примењује.

 Члан Одбора Ратко Јанков додао је, ако се одредбе Пословника различито тумаче на овој седници, онда би о њиховој примени требало да се изјасни тело које је донело Пословник.

 Председвајући Одбора, одговарајући на примедбе, рекао је да нико не спори право члановима Одбора да расправљају о поднетим амандманима, али и да су на седници изнета два предлога о начину на који би требало да се изјасне о њима.

 Затим је ставио на гласање предлог, да се након обављене расправе **о Предлогу закона** у појединостима, **гласа групно о поднетим амандманима**. За тај предлог изјаснило се 10 чланова Одбора од 14. присутних

 О предлогу Александре Јерков, да се о поднетим амандманима гласа појединачно, изјаснило се „за“ четири члана Одбора.

 Александра Јерков и њен заменик, Балша Божовић, напустили су седницу после гласања.

 Јављајући се за дискусију, Душан Павловић, заменик члана Одбора, поводом амандмана које је поднео на Предлога закона о основама система образовања и васпитања, затражио је одговор од министра Шарчевића на питања, зашто нису прихваћени његови амандмани у вези са регулисањем проблема вршњачког насиља, помињући примере решења из „Алексиног закона“ и амандман на начин избора директора. Преношењем надлежности на министра код избора директора, како предвиђа нови закон, отвара се могућност за постављање на то место искључиво страначких кадрова, навео је на крају дискусије.

 Коментаришући претходну дискусију, Муамер Зукорлић, председник Одбора приметио је да су се сва та питања већ чула на пленарној расправи и да је министар на њих дао одговор, што је касније Павловића навело да изрази незадовољсво оваквим иступом председавајућег.

 Милетић Михајловић је истакао, да је његов амандман који се односио на овлашћене предлагаче за избор Националног просветног савета и то, да уместо представника Заједнице музичких и балетских школа, у Савету учествује представник Удружења музичких и балетских педагога, као шире групације од поменуте, био целисходнији.Такође је био мишљења, да је Влада требало да прихвати и његове амандман у вези са аутономијом установа и амандман о саставу и именовању органа управљања (члан 116. Предлога закона).

 С обзиром на то, да више није било дискутаната, **Одбор се гласањем изјаснио да предложи Народној скупштини да прихвати 25 амандмана** **на Предлог закона о основама система образовања и васпитања**, колико је и Влада предложила у достављеном Мишљењу („за“ је гласало 11, „против“ 1).

Одбор се гласањем (1 „за“, 1 „против“ и 1 „уздржан“, није гласало 9) изјаснио да предложи Народној скупштини да **не прихвати остале амндмане** од укупно 904 , колико је поднето на Предлог закона.

 Извештај Одбора о Предлогу закона о основама система образовања и васпитања -у појединостима, саставни је део овог записника.

 Друга тачка дневног реда: **Разматрање Предлога закона о високом образовању-у појединостима**

 Душан Павловић је поводом ове тачке указао, да је Предлогом закона о високом образовању, Национални савет за високо образовање потпуно развалашћен у најбитнијој функцији-Акредитацији високошколских установа. Ово је недопустиво, поготово у ери „инфлације“ високошколских установа и као пример за то навео Интернационални универзитет у Новом Пазару, који ради незаконито јер није добио у два наврата акредитацију надлежених органа.Такође је затражио одговор, зашто министар није преузео надлежност, коју новим законима има такорећи у сваком сегменту образовања, и предложио оснивање комисије за оцену плагираних радова. Сведоци смо, наставио је Павловић, да у последњих пет година многе познате личности-функционери, стичу докторате на сумњв начин. Затражио је објашњење и зашто није прихваћен амандман у вези са аутоплагијатом. Поменуо је, на крају излагања, проблеме наставника високошколских установа приликом избора у виша звања и набројао имена оних који објављују радове, књиге у светски реномираним издањима, али губе посао на матичном факултету јер нису изабрани у одговарајуће звање.

 Одговарајући на примедбе, председавајући Одбора је истакао да не жели у том својству да брани „тај универзитет“ (у Новом Пазару), али да је на рад Националног савета за високо образовање било замерки, како од Европске асоцијације ENQA, тако и од групе експерата Савета Европе који су истаживали појаве корупције високом образовању. Зато се залаже да и други делови друштва одлучују у Савету, а не смо КОНУС, односно да предлгач чланова за Савет буде Влада и привреда.

 У том смислу предлажио је да Одбор поднесе амандмане (11 амандмана), чији је, формално, он предлагач, којима би се првенствено регулисало „четири теме“. Прва, о начину избора чланова Савета-веће учешће и других фактора, сем КОНУС-а; друго, да се листа рецензената сачињава у Савету, а не КОНУС-у; треће, да се повећа број чланова у Управном одбору акредитационог тела са пет на седам и четврто, да Министарство оцењује валидност јавних исправа високошколских установа.

 Јављајући се за реч, Ратко Јанков је оценио да би усвајањем ових амандмана, високо школство отишло у регресију, а квалитет тих установа, са правом, довео у питање.

 С обзиром на то, да више није било дискутаната, **Одбор се гласањем изјаснио да предложи Народној скупштини да прихвати шест амандмана** **на Предлог закона о високом образовању**,колико је и Влада предложила у достављеном Мишљењу („за“ је гласало 10, „против“ 1, „није гласао“ 1).

 Одбор се гласањем (1 „за“, 1 „против“ и 0 „уздржано“, „није гласало“ 10) изјаснио да предложи Народној скупштини да **не прихвати остале амндмане (320)** од укупно 326 , колико је поднето на Предлог закона.

 **Одбор је, сагласно члану 157. став 6. одлучио након гласања да поднесе 11 амандмана** (гласало „за“ 9, „против“ 1, „уздржаних“ 0, „није гласало“ 2).

 Министар, као представник предлагача, изјаснио се да је сагласан са амандманима Одбора, које је Одбор изгласао.

 Извештај Одбора о Предлогу закона о високом образовању-у појединостима, као и амандмани које је Одбор поднео, саставни су део овог записника.

Седница је завршена у 9,45 часова.

 СЕКРЕТАР ПРЕДСЕДНИК

 Драгомир Петковић Муамер Зукорлић